Lav et referat af nedenstående tekst:

Tekst:
Det kom i slutningen af november frem, at Sundhedsstyrelsen havde planer om at centralisere behandlingen af børnekræft i København. Dermed skulle behandlingerne i både Aarhus, Odense og Aalborg flyttes til Rigshospitalet. Men på et samråd tirsdag eftermiddag i Folketingets Sundheds- og Ældreudvalg afviste sundhedsminister Magnus Heunicke (S), at Sundhedsstyrelsen har planer om at flytte børnekræftbehandlingen til hovedstaden. - Sundhedsstyrelsen har understreget over for mig til dette samråd, at Sundhedsstyrelsen ikke har planer om en centralisering, hvor al behandling og al diagnostik skal foregå ét sted i Danmark. Hverken i København eller andre steder, lød det fra ministeren på samrådet. Ulla Astman skrev i december sammen med to andre regionsrådsformænd til sundhedsminister Magnus Heunicke. Her gav de udtryk for både deres forundring og kritik af Sundhedsstyrelsens planer om af centralisere dele af børneonkologien i København. De mener ikke, at der er fagligt belæg for centralisering, fordi alle landets afdelinger kører med nogenlunde samme resultater. Spørgere i samrådet Flere nordjyskvalgte folketingsmedlemmer stillede tirsdag spørgsmål til ministeren. Blandt andet Susanne Zimmer fra Frie Grønne og Per Larsen fra de Konservative. -	Jeg synes jo ikke, at vi skal centralisere. Social trivsel betyder meget i helbredelsesprocessen. Jeg tænker, om kræftens Bekæmpelse tænker at blive inddraget? Lød det fra Susanne Zimmer. -	Hvad er i grunden regeringens holdning til hele den her problemstilling? Vil man synes, at det er nødvendigt, når nu ikke der er noget på kvalitetsdelen der halter? Spurgte Per Larsen.

Referat:
På et samråd tirsdag eftermiddag sagde Magnus Heunicke (S), at der ikke er planer om at samle børnekræftbehandlingen ét sted. Dermed kan behandlingerne i Aalborg fortsætte.